KINNITAN

Direktori 18.11.2010 

käskkiri nr 1-1/33
Tallinna Sikupilli Keskkooli (TSK) kodukord

( Tulin kooli õppima

( Lasen teistel õppida

( Lasen õpetajal õpetada

1. Üldsätted
1.1. Õpilasel on õigus ja kohustus täita õpiülesandeid ja osaleda temale kooli päevakavas või individuaalses õppekavas ettenähtud õppes. 

1.2. Koolikohustuslik on isik, kes on saanud enne käimasoleva aasta 1. oktoobrit seitsmeaastaseks. Isik on koolikohustuslik kuni põhihariduse omandamiseni või 17-aastaseks saamiseni. 

2. Kooli päevakava

2.1. Koolimaja on avatud tööpäeviti 7.45–16.00.

2.2. Õppetunnid algavad kell 8.30.

2.3. Õppetunni pikkus on 45 minutit.

2.4. Vahetunnid (v.a söögivahetunnid) kestavad 10 minutit.

2.5. Söögivahetunnid kestavad 20 minutit: I–V klassil 2. vahetund ning VI–XII klassil 3. vahetund.

2.6. Algklassiõpilased viibivad vahetundide ajal kolmandal korrusel.

2.7. Pärast õppe- ja huvialaringitundide lõppu lahkuvad õpilased koolimajast ja kooli territooriumilt.

3. TSK õpilasel on õigus

3.1. saada klassiõpetajalt, aineõpetajalt või klassijuhatajalt teavet oma hinnete ja hinnangute kohta ning näha oma hindeid e-kooli päeviku kaudu;

3.2.  aineõpetaja konsultatsioonile ja õpiabile. Konsultatsioonide ajad on kättesaadavad teadetetahvlil ja kooli kodulehel;

3.3. raamatukoguhoidja konsultatsioonile seoses õpikute või kohustusliku kirjandusega ning laenutada kooli raamatukogust õppe- ja ilukirjandust;

3.4. kaasa rääkida koolielu probleemide lahendamisel, õppe- ja kasvatustöö korraldamisel ning kodukorra täitmise kujundamisel õpilasesinduse esindajate kaudu;

3.5. osaleda õpilasomavalitsuse töös vastavalt kehtestatud korrale;

3.6. õppekavavälises tegevuses kasutada tasuta oma kooli rajatisi, ruume, raamatukogu, õppe-spordi-, tehnilisi ja muid vahendeid;

3.7. tervishoiuteenusele kooli õe poolt;

3.8. esindada oma kooli.

4. TSK õpilasel on kohustus

4.1.  osaleda aktiivselt õppetöös, segamata teisi õpilasi ja õpetajat;

4.2.  jõuda tundi õppetunni alguseks (esimene kellahelin on märguanne 1 min enne tunni algust, teine kuulutab õppetunni algust);

4.3.  alustada ja lõpetada tunnitöö õpetaja märguandel ning viibida õppetunni ajal selleks ettenähtud kohas;
4.4.  kanda kaasas vajalikke õppematerjale ja töövahendeid ning hoida need korras; õppevahendite puudumine ei vabasta õpiülesannete täitmisest;

4.5.  tunniks ja kogunemiste ajaks isiklikud tehnoloogiavahendid (mobiiltelefon, pleierid jms) välja lülitada ja taskus või koolikotis hoida, samuti kõnedele mitte vastata; vastasel juhul on õpetajal õigus need koolipäeva lõpuni kooli hoiule võtta;

4.6.  täita aineõpetaja ja teiste koolitöötajate korraldusi;

4.7.  täita põhikoolis iga päev õpilaspäevikut;

4.8.  esitada puudumistõend kohe pärast puudumist kooli tulles;

4.9.  küsida erakorralise põhjuse puhul koolist lahkumiseks kirjalik luba aineõpetajalt ja klassijuhatajalt, viimase puudumisel juhtkonnalt.

5. Õppetööst puudumine 

5.1.  TSK õpilane võib õppetööst puududa ainult mõjuval põhjusel.
5.2.  Õppetundidest puudumise mõjuvad põhjused on 1) õpilase haigestumine või talle tervishoiuteenuse osutamine; 2) läbimatu koolitee või muu vääramatu jõud; 3) olulised perekondlikud põhjused; 4) muud kooli poolt mõjuvaks loetud põhjused.

5.3.  Õpilase puudumine ei vabasta teda õppematerjali omandamisest ega puudutud tundides antud õppeülesannete tähtajalisest täitmisest.
5.4.  Õpilasele, kes hilineb õppeveerandi jooksul 8 õppetundi, määrab direktor käskkirjaga noomituse.
5.5.  Kui õpilane puudub põhjuseta ainetunnist, kus on sooritatud hindeline töö (tunnikontroll, kontrolltöö, test vms), ei ole seda tööd võimalik hiljem järele vastata ja hinnatakse hindega „1“
5.6.  Õppest mõjuva põhjuseta puudunud õpilase suhtes võib kohaldada ühte või mitut kooli kodukorra punktis 10.2 ja 10.3 sätestatud meetmetest.

5.7.  Kui kooli rakendatavad meetmed ei mõju või neid ei ole võimalik rakendada, võib kool pöörduda järgmiste meetmete rakendamiseks valla- või linnavalitsuse poole.
5.8.  Kool peab õppest puudumiste üle arvestust ning teeb kokkuvõtte vähemalt üks kord õppeveerandi jooksul ja teavitab sellest vanemat;
6. Vanema kohustused ja vastutus lapse koolikohustuse täitmise tagamisel 

TSK õpilase vanem või eestkostja (edaspidi vanem) on kohustatud võimaldama ja soodustama lapse koolikohustuse täitmist, sealhulgas
6.1. esitama koolile oma kontaktandmed ja teavitama nende muutustest;

6.2. tutvuma koolielu reguleerivate aktidega;

6.3. tegema kooliga koostööd õigusaktides sätestatud tingimustel ja korras;

6.4. kontrollima põhikoolis õppiva lapse õpilaspäeviku täitmist;
6.5. teatama klassijuhatajale lapse puudumisest ja selle põhjustest tema puudumise esimesel õppepäeval. Kui vanem ei ole klassijuhatajale õpilase puudumisest teatanud, teavitab klassijuhataja sellest vanemat hiljemalt järgmisel õppepäeval. Kui klassijuhatajal on tekkinud põhjendatud kahtlus, et õpilase puudumise põhjendamisel on esitatud ebaõigeid andmeid, on tal õigus taotleda vanemalt täiendavaid selgitusi või pöörduda õpilase elukohajärgse valla- või linnavalitsuse poole;

6.6. pöörduma kooli ettepanekul nõustamiskomisjoni poole.
6.7. Vanemat võib karistada rahatrahviga kuni 200 trahviühikut, kui tema koolikohustuslik laps on ühe õppeveerandi jooksul põhjendamata puudunud rohkem kui 20 protsendist õppetundidest. Menetlejaks on õpilase elukohajärgne valla- või linnavalitsus.
7. Käitumine koolis
TSK õpilane 

7.1. õpilane tervitab kaasõpilasi, kooli töötajaid ja külalisi;

7.2. käitub kaasinimestega viisakalt ja lugupidavalt ning pöördub koolitöötajate poole teie-vormis;
7.3. teab, et vahetunnid on puhkuseks, ei sega ega häiri teisi ning siseneb õpetajate tuppa vaid vajadusel;
7.4. ei lase trepikäsipuudel liugu;
7.5. sööb ainult sööklas, mitte koridoris ega klassis;
7.6. ruumides, kus kehtivad erinõuded (aula, raamatukogu, arvutiklass, söökla jms) järgib ka selle ruumi kasutamise korda; 
7.7. nii koolis kui ka väljaspool kooli ei tarvita ega oma alkoholi-, tubakatooteid, narkootilisi aineid. Kahtluse korral on koolil õigus õpilast testida; 
7.8. ei too kooli kaasa kergesti süttivaid aineid, pürotehnikat, terariistu;
7.9. astub vajadusel välja kaasõpilaste kaitseks. Koolivägivalda nähes teatab sellest viivitamatult õpetajale, tugispetsialistile või mõnele teisele koolitöötajale. Iga vägivallajuhtum lahendatakse, vajadusel kaasatakse vanem, tugispetsialistid ja/või politsei esindaja;
7.10. ei avalda internetis ega mobiiltelefoni vahendusel halvustavaid või solvavaid tekste, pilte ega videoid;
7.11. taotleb kooli ruumides ja territooriumil heli- või videosalvestuste tegemiseks kooli juhtkonna nõusolekut. 
8. Riietumine koolis
TSK õpilane

8.1. riietub koolis puhtalt ja korrektselt;
8.2. jätab üleriided garderoobi;
8.3. ei kanna kooli ruumides peakatet, sh kapuutsi;
8.4. kannab koolimajas viibides põrandaid mittemääriva tallaga vahetusjalatseid ega kanna kõrge kontsaga kingi;
8.5. kannab spordiriideid ja -jalatseid vaid kehalise kasvatuse tundides;
8.6. on aktusel pidulikult riides.

9. Kooli vara hoidmine
TSK õpilane 

9.1. austab kooli vara, hoiab kooli ruumides ja territooriumil puhtust ning võtab prahti märgates selle üles ja viskab prügikasti;
9.2. paneb õpikutele ja vajadusel muule õppematerjalile kattepaberid või ümbrised. Õpiku kadumisel või lõhkumisel ostab õpilane uue või tasub selle võlaõigusseaduse §132 p 1–3 järgi;
9.3. hoiab oma töökoha korras ja puhta;
9.4. teatab kooli inventari, ruumide, akende, uste, garderoobi või muu vara lõhkumisest, purunemisest või rikkumisest haldusjuhile või mõnele teisele koolitöötajale;
9.5. teab, et kooli vara sihiliku või hooletusest tingitud rikkumise heastavad õpilased ise või nende vanemad.

10. Tugi- ja mõjutusmeetmete rakendamine õpilase suhtes
10.1. TSK õpilase suhtes võib rakendada järgmisi tugimeetmeid:
10.1.1. arenguvestluse läbiviimine;
10.1.2. individuaalse õppekava rakendamine;
10.1.3. vastuvõtmine pikapäevarühma, kooli juures tegutsevasse huviringi;
10.1.4. tugispetsialisti teenuse osutamine;
10.1.5. õpilase üleviimine käitumisprobleemidega või kasvatusraskustega õpilaste klassi.
10.2. TSK õpilase suhtes võib rakendada üht või mitut järgmist mõjutusmeedet:

10.2.1. suuline märkus;

10.2.2. märkus õpilase päevikus, e-koolis;

10.2.3. õpilase käitumise arutamine vanemaga;

10.2.4. õpilasega tema käitumise arutamine direktori või õppealajuhataja juures;

10.2.5. direktori kirjalik noomitus koos vanematele teatamisega;

10.2.6. õpilasega tema käitumise arutamine õppenõukogus või hoolekogus;

10.2.7. vanemate kutsumine kooli juhtkonna või õppenõukogu koosolekule;

10.2.8. õpilasele tugiisiku määramine;

10.2.9. esemete, mida õpilane kasutab viisil, mis ei ole kooskõlas kooli kodukorraga, kooli hoiulevõtmine;

10.2.10. õppetunnist eemaldamine koos kohustusega viibida määratud kohas ja saavutada tunni lõpuks nõutavad õpitulemused;

10.2.11. pärast õppetundide lõppemist koolis viibimise kohustus koos määratud tegevusega kuni 1,5 tunni ulatuses ühe õppepäeva jooksul;

10.2.12. ajutine keeld võtta osa õppekavavälisest tegevusest koolis, näiteks üritustest ja väljasõitudest;

10.2.13. ajutine õppes osalemise keeld koos kohustusega saavutada selle perioodi lõpul nõutavad õpitulemused;

10.2.14. avaldus linnaosa noorsoopolitseile.
10.3.  TSK gümnaasiumiõpilase täiendavad mõjutusmeetmed:
10.3.1. kui gümnaasiumiõpilane puudub õppeveerandi jooksul põhjendamata rohkem kui 12 tundi, määrab direktor käskkirjaga noomituse koos vanematele teatamisega.
10.3.2. kui gümnaasiumiõpilane puudub pärast puudumise eest käskkirja saamist veel rohkem kui 12 tundi õppeveerandi jooksul põhjendamata, kutsutakse õpilane koos vanema(te)ga kooli juhtkonna või hoolekoguga vestlusele.
10.3.3. õppeaasta jooksul kolmes või enamas õppeaines „puudulike“ või „nõrkade“ kursusehinnetega gümnaasiumiõpilane arvatakse koolist välja;
10.3.4. täiendav õppetöö suvevaheajal tuleb sooritada kõigis õppeainetes;
10.3.5. kui gümnaasiumiõpilane oma käitumisega ohustab teiste turvalisust või rikub korduvalt korda, arvatakse ta koolist välja;
10.3.6. kui gümnaasiumiõpilane puudub põhjendamata rohkem kui 20% õppetundidest, arvatakse ta koolist välja.
11. Õpilase tunnustamine
TSK õpilast tunnustatakse
11.1. väga hea ja hea õppimise ja käitumise eest vastavalt haridus- ja teadusministri määrusele ning kooli õpilaste kiituskirjaga tunnustamise korrale;
11.2. eduka esinemise eest olümpiaadidel, võistlustel, konkurssidel
11.2.1. direktori käskkirjaga;
11.2.2. tänukirjaga;
11.2.3. diplomiga;
11.3. kooliürituste väga hea organiseerimise ja läbiviimise eest
11.3.1. suulise kiitusega;
11.3.2. kiitusega õpilaspäevikus, e-koolis;
11.3.3. direktori käskkirjaga.
11.4. Muud tunnustamise vormid:
11.4.1. suuline tänu;
11.4.2. kingitused;
11.4.3. tänukaart vanemale;
11.4.4. vastuvõtt kooli direktori juures;
12. Hindamisest teavitamine
12.1. Vanemat teavitatakse lapse hinnetest ja edasijõudmisest õpilaspäeviku ja e-kooli kaudu. Õppeveerandis vähemalt korra tehakse hinnetest kokkuvõte ja saadetakse vanemale.
12.2. Lapse hindamise korra määrab kooli hindamisjuhend.

13. Turvalisuse tagamine
13.1. Käitumine hädaolukorral
13.1.1. Hädaolukorrast annab teada alarm. Tegutseda tuleb vastavalt aineõpetaja juhistele ja evakuatsiooniplaanile. 
13.1.2. Kui alarm hakkab tööle vahetunnis, tuleb õpilasel viivitamatult lähimat väljapääsu kasutades koolimajast lahkuda ja spordiväljakule oma klassi- ning koolikaaslaste juurde minna.
13.2. Vägivalla ennetamiseks ja õpilaste üle järelevalve tagamiseks kogu õppepäeva vältel:
13.3. viibib õpilane kogu õppetöö ajal koolihoones või territooriumil, st õppetöö ajal kooli territooriumilt on lahkumine keelatud;
13.4. vahetundide ajal kooli õuealal viibimise ajad kehtestab koolidirektor.

14. Eriruumide kasutamine
14.1. Garderoob
14.1.1. üleriided jäetakse garderoobi, vahetatakse jalatsid. Muid isiklikke asju ega koolile kuuluvaid õpikuid garderoobis ei hoita;
14.1.2. üleriiete taskutesse ei jäeta dokumente, võtmeid, raha, mobiiltelefone ega muid väärisesemeid;
14.1.3. kooli garderoobist antakse ülerõivaid kätte tundide ajal ja enne tundide lõppu vahetunnis vaid lapsevanema, klassijuhataja või aineõpetaja kirjalikul loal;
14.1.4. õpilane käitub garderoobis nii kaasõpilaste kui ka kooli töötajatega viisakalt;
14.1.5. tundide ajal on garderoob suletud.
14.2. Teiste eriruumide korra kehtestatavad ruumide ja kabinettide vastutavad töötajad. 
Kodukorra koostamisel on lähtutud 1.09.2010 jõustunud põhikooli- ja gümnaasiumiseadusest (PGS).

